Les 400 escolines y escolinos de Cantar Presta Muncho presenten el so trabayu del cursu nel xixonés Teatru Xovellanos
#000000
Esti domingu ye’l día más esperáu del añu pa los cuasi 400 participantes de 12 colexos que participen nel programa Cantar Presta Muncho sobre música coral que cumple 10 años y entama la Oficina de Normalización Llingüística de Xixón. Celébrase nel Teatru Xovellanos el macroconciertu final, que se divide en dos sesiones.
#000001
Son cantares populares y modernes les que van interpretar les doce escueles partipantes, cuatro más que nel cursu pasáu. Tolos maestros que s’encarguen d’esti llabor tienen l’asesoramientu de Nacho Fonseca, creador de Seliquín y Xentiquina, que coordina Cantar Presta Muncho.
#000002
Toos ellos yá celebraron el mes pasáu conciertos públicos que tuvieron llugar nel Atenéu de La Calzada y nel Antiguu Institutu que sirvieron de preparación pa esta gran cita, que tien accesu llibre previa retirada d’invitación. L’oxetivu de Cantar Presta Muncho ye “averar a les escolines y escolinos del nuestru conceyu a la música coral d’una manera cenciella, abierta, activa y participativa”.
#000004